Hoofborg van Mej. SA-kompetisie beëindig kontrak | Maroela Media
Tamaryn Green het Suid-Afrika by verlede jaar se Mej. Heelal-kompetisie verteenwoordig. Sy is as naaswenner aangewys. (Foto: Facebook)
Die inskrywings vir vanjaar se Mej. Suid-Afrika-skoonheidskompetisie, wat in Mei verlede jaar vir die eerste keer twee skoonhede aangewys het om Suid-Afrika onderskeidelik by Mej. Heelal en Mej. Wêreld te verteenwoordig, is nog nie oop nie.
Dit kom nadat Cell C, die selfoondiensverskaffer wat sedert 2014 saam met Sun International as hoofborg van dié glansryke skoonheidskompetisie gedien het, sy borgskap aan die kompetisie beëindig het.
Suzette van der Merwe, 'n voormalige Mej. SA-kroondraer en hoof van Cell C se maatskaplike opheffingsprogramme, het die beëindiging van die borgskap in 'n mediaverklaring bevestig.
Volgens Van der Merwe het die besluit om die borgskap te beëindig gespruit uit 'n hersiening deur die selfoonreus van sy onderskeie borgskappe.
"Cell C is buitengewoon trots op sy borgskap van Mej. SA in samewerking met Sun International. Tydens ons betrokkenheid die afgelope vyf jaar het Mej. SA 'n ongelooflike kaliber van wenners, insluitend twee internasionale wenners, opgelewer."
Rolene Strauss, Mej. Wêreld 2014 (Foto: www.doisongphapluat.com)
Rolene Strauss is in 2014 as Mej. Wêreld gekroon en Demi-Leigh Nel-Peters is in 2017 as Mej. Heelal gekroon. Tamaryn Green, wat verlede jaar aangewys is as die amptelike Mej. SA, is ook verlede jaar as die naaswenner in die Mej. Heelal-kompetisie gekroon.
Thulisa Keyi is verlede jaar as Mej. SA Wêreld aangewys.
"Mej. SA het wêreldwyd 'n mededinger geword om mee rekenskap te hou en plaaslik dra die kompetisie by tot nasionale trots. Dit bly 'n platform vir jong vroue om hul drome te bewaarheid en om positiewe rolmodelle vir miljoene Suid-Afrikaners te wees," lui die verklaring.
"Cell C as 'n handelsmerk het gegroei en is op soek na nuwe geleenthede wat strook met ons stategiese fokus as 'n sakeonderneming."
Sun International het ook intussen Cell C se bëeindiging van sy borgskap in 'n mediaverklaring bevestig. Luidens die verklaring sal die beplanning en inskrywings vir vanjaar se kompetisie gefinaliseer sal word sodra borgskapooreenkomste afgehandel is.
Drie voormalige Mej. SA-kroondraers, van links na regs: Melinda Bam, Demi-Leigh Nel-Peters en Rolene Strauss. (Foto: Instagram)
"Sun International het reeds met vele potensiële borge in gesprek getree wat hul belangstelling getoon het. Dit is 'n goeie geleentheid vir 'n nuwe vennoot om die leisels te vat en in die voordele van 'n trotse verbintenis met hierdie geliefde Suid-Afrikaanse handelsmerk te deel," lui die verklaring.
"Ons wil graag Cell C bedank vir sy geweldige ondersteuning die afgelope jare. Sy betrokkenheid asook dié van die res van die borge het ongetwyfeld bygedra tot die sukses van die kompetisie."
Volgens die verklaring streef die Mej. SA-organisasie daarna om die hoë standaarde en sterk mededingers van sy wêreldklaskompetisie net soos in vorige jare voort te sit.
Cell C In die nuus Mej. SA
Gaan die wereld nou stil staan oor die borgskap ???
dit is so stupied kompetisie, geen waarde toevoeging nie
daar is baie mooier en slimmer dames wat nie inskryf nie
bring geen geld na SA nie
daar kan baie beter gedoen word met die borgskap
Absolute mors van geld. Hierdie groot maatskappye kan hulle geld op baie meer belangriker sake spandeer. Hulle kan byvoorbeeld teenstropings eenhede borg of aan wildbewaring bestee. Die Afrika leeu is in groot moeilikheid. Spandeer julle geld and iets verdienstelik en dis beslis nie skoonheidskompetisies nie.
Ek persoonlik beskou ook hierdie kompetisie as n onnodige geldverkwistery. Wat us die nut daarvan? Kyk hoe lyk die wêreld van armoede.
Ek persoonlik beskou ook hierdie kompetisie as n onnodige geldverkwistery. Wat is die nut daarvan? Kyk hoe lyk die wêreld van armoede.
Afrikaans is groot sal die borg waardeer nadat mtn intrek het om die massas tevrede te stel ,speel julle kaarte reg en julle kan baie besigheid bykry.